Når vi taler om nominel årlig rente og nominel rente, så er det relevant at udpensle, hvad forskellen på rente og renters rente er, da de to begreber differentierer sig på netop dette punkt. Renten tilskrives det beløb, du låner, da det ikke er gratis at låne penge. Du betaler derfor f.eks. 1000 kr. om året for at låne 10.000 kr., hvis dit lån har en rente på 10% pr. år.
Renters rente bliver først relevant på dette låneeksempel, hvis lånet løber i mere end ét år. Der vil du nemlig skulle trække de 10% på både det lånte beløb, men også på renterne for det første år. Efter to år vil renteudgifterne derfor være 10% af 11.000 kr. – altså 1100 kr. I dette eksempel er der ikke taget højde for, at du eventuelt ville have betalt nogle afdrag. Disse er naturligvis med til at mindske din fulde gæld og vil derfor også påvirke beregningen.